Publication: Magyar Közlöny
Issue: MK-1999-79 (Year: 1999, Number: 79)
Era: 1990-2004
Section: gondoskodjon az 1998. évi XVII. törvény végrehajtási rendeletének mielőbbi elkészítéséről. A miniszter a közbenjárásnak
Paragraph Index: 769

17. §-ában megjelölt földet pedig a tagoknak és az alkalmazottaknak elmulasztotta tulajdonába adni. Gátolta az FM Hivatal földkiadási eljárását az a körülmény, hogy számítási hibából vagy más okból a Földkiadó Bizottság határozattal a részarány-tulajdonosok egy részének több földet adott tulajdonába, mint amennyit a jogszabályok helyes alkalmazása alapján kiadhatott volna, és a kiadható föld anélkül fogyott el az adott gazdálkodó szervezetnél, hogy a részarány-tulajdonosok egy másik csoportja is megkaphatta volna a megfelelő értékű földet. Több esetben előfordult, hogy a részarány-tulajdonosokat megillető aranykorona értékű földet úgy adtak tulajdonukba, hogy a kiadott földrészletre — annak kiadása előtt — több millió forint terhet jegyeztek be. Az 1993. évi II. törvény nem határozott meg külön határidőt arra, ameddig — az 1993. III. hó 24. napjáig beadott földkiadási kérelmet — el

Source: https://magyarkozlony.hu/hivatalos-lapok/fb099cd5628f0cf870629d5eef62e02db171d188/dokumentumok/01043d1a7629ce56f337a052076a09c0ca102301/letoltes